Nicholas Bennett

Mae Nicholas Jerome Bennett (ganwyd 7 Mai 1949) yn gyn Aelod Seneddol Ceidwadol dros Sir Benfro ac roedd yn Is-Ysgrifennydd Gwladol yn y Swyddfa Gymreig rhwng 1990 a 1992.BENNETT, Nicholas Jerome, Who's Who 2014, A & C Black, an imprint of Bloomsbury Publishing plc, 2014; online edn, Oxford University Press, 2014 ; online edn, Nov 2014  adalwyd 17 Ebrill 2015 gyda thocyn darllenydd LLGC

Cefndir

Ganwyd Bennett yn Hamersmith, Llundain ym 1949 yn fab i Peter Ramsden Bennett ac Antonia Mary Flanagan.

Derbyniodd ei addysg yn Ysgol Sedgehill a Choleg Polytechnig Gogledd Llundain lle raddiodd gyda BA mewn Athroniaeth, derbyniodd Tystysgrif Addysg i Raddedigion gan Brifysgol Llundain ac MA mewn Rheolaeth Addysgol o Brifysgol Sussex.

Ym 1995 priododd Ruth Whitelaw yn Barnham Broom,Swydd Norfolk

 Gyrfa 
Bu Bennett yn athro ysgol o 1976-1985 bu hefyd yn gweithio am gyfnod ym maes cyhoeddi addysgol.

Bu Bennett yn gwasanaethu fel aelod o Gyngor Cyllido Addysg Bellach Lloegr (HEFCE) o 1992 i 1997. Roedd yn gynghorydd ar faterion cyhoeddus i Price Waterhouse 1993-1998, cyn dod yn Brif Weithredwr Cymdeithas y Peirianwyr Ymgynghorol 1998-2002. Yn 2003 ffurfiodd ei gwmni ei hun, Kent Refurbishment Ltd, sy'n ymgymryd â datblygu eiddo ac yn cynnig ymgynghoriad ar addysg a materion cyhoeddus.

 Gyrfa Wleidyddol 

Cafodd Bennett ei ethol fel Cynghorydd Ceidwadol ar Gyngor Bwrdeistref Lewisham, Llundain ym 1974 gan dal ei sedd hyd 1982; gwasanaethodd fel arweinydd wrthblaid y cyngor o 1979 i 1981. Roedd o hefyd yn aelod o Awdurdod Addysg Llundain Mewnol (ILEA) o1978 i 1981 gan wasanaethu ar ei bwyllgor datblygu a'i bwyllgor ysgolion.Archives in London and the M25 area.  adalwyd 17 Ebrill 2015

Safodd yn etholaeth Hackney Central yn Etholiad Cyffredinol 1979 heb lwyddiant. Safodd yn etholaeth Sir Benfro yn Etholiad Cyffredinol 1987 gan gael ei ethol fel Aelod Ceidwadol i olynu Nicholas Edwards, collodd y sedd i Nick Ainger, Llafur, yn Etholiad Cyffredinol 1992

Gwasanaethodd fel aelod o'r Pwyllgor Dethol ar Faterion Cymreig o 1987 i 1990, roedd yn aelod o'r Bwyllgor Dethol ar Weithdrefn o 1988 i 1990, ac roedd yn Is-Gadeirydd (Cymru) o Bwyllgor Sefydliad Aelodau Ceidwadol  y Meinciau Cefn ym 1990. Fe'i penodwyd yn  Ysgrifennydd Seneddol Preifat y Gweinidog Gwladol yn yr Adran Drafnidiaeth, Roger Freeman, ym 1990, cyn cael ei benodi yn Is-Ysgrifennydd Gwladol yn y Swyddfa Gymreig rhwng 1990 a 1992.

Safodd yn etholaeth Gorllewin Reading yn Etholiad Cyffredinol 1997 gan golli i'r Blaid Lafur.

Yn 2006 a 2010 cafodd Bennett ei ethol fel Cynghorydd dros ward Gorllewin Wickham ym Mwrdeistref Bromley, Llundain. Ym Mai 2012 etholwyd ef yn Gadeirydd Pwyllgor Craffu Datblygu a Pholisi Addysg y Cyngor.Councillor Nicholas Bennett J.P. Gwefan Cyngor Bromley   adalwyd 17 Ebrill 2015]

Mae Bennett yn Ynad Heddwch yn Battersea.

Cyfeiriadau

Categori:Aelodau Seneddol y Deyrnas Unedig
Categori:Genedigaethau 1949
Categori:Gwleidyddion Cymreig yr 20fed ganrif